Kawontenan ingkang elok kados mekaten menika tamtunipun ingkang dipun sipati dening juru masmur ing waosan kita dinten menika. Kawastanan elok sanget pakaryanipun Sang Yehuwah, karana Panjenenganipun piyambakan -boten kaliyan sinten-sintena- ingkang nitahaken jagad raya ingkang kalangkung ageng menika, malah saisinipun sadaya. Pramila juru masmur katingal rumaos ngungun lan bingah sanget. Karana nyumurupi pakaryan ingkang elok sanget lan rumaos ngungun sanget menika, juru masmur kabereg lan kepengin sanget nyariyosaken pakaryanipun Sang Yehuwah menika, sarta kanthi bingah netepi angger-anggeripun Allah.